इसका उत्तर बिल्कुल आसान है। हेल्थ इन्शुरन्स आपको कम उम्र में ही करवा लेना चाहिए। आप जितने युवा होंगे, आपकी शुरुआती और आगे का प्रीमियम उतना ही कम होगा। साथ ही, युवा होने के कारण आप हेल्थ इन्शुरन्स प्लान्स के वेटिंग पीरियड के वर्षों को आसानी से पार कर लेंगे। तो ये दो मुख्य कारण हैं जो कि सुनिश्चित करते हैं कि हेल्थ इन्शुरन्स जल्द-से-जल्द कराना बहुत लाभकारी रहता है। तो अब अपने बूढ़े होने का इंतजार कतई न करें।
दूसरी बात यह है कि बीमारियाँ और दुर्घटनायें कभी उम्र देखकर नहीं आती हैं और ना ही यह सिर्फ वृद्ध लोगों के लिए हैं, जवान लोग भी इनकी चपेट में आसानी से आ जाते हैं।
युवा होने के कारण आप आर्थिक रूप से इतने सक्षम नहीं होते हैं, तो ऐसे समय में हेल्थ इन्शुरन्स प्लान्स न होने पर हॉस्पिटल व दवाओं के भारी खर्च उठाना बहुत कठिन सिद्ध हो सकता है।